title: تبریز ارگی
text: ارگ قالاسی یوخسا تبریز ارگی و یا علیشاه ارگی — تبریزین تاریخی بینالاریندان بیری‌دیر.
  
  ارگ‌قالاسی‌نین ایلک بیناسی ۷۱۸-۷۳۸ هجری قمری (۱۳۱۸ میلادی) ایلده، ائلخانیلر زامانیندا وزیر علیشاه طرفیندن تبریز شهرینده قویولموشدور.
  
  بو اثر  تاریخینده ۱۷۰ نومره‌سی‌له ایرانین میلّی اثرلرینده ثبته یئتیشیب.
  
  تاج‌الدین علی‌شاه طرفیندن یاپتیریلان بو بینانین انی ۳۰ متر و یۆکسکلیغی ۲۶ متر و دیوارلاری‌نین انی ۱۰ متره دیر.
  
  تاریخی 
  ایراندا مدائین سارایی‌نا برابر توتولان علیشاه مسجیدی (ارک قالاسی)، اؤز دئورانیندا، دونیانین ان بؤیوک موسلمان تیکیلتیسی  اوْلموشدور.
  
  ارک قالاسی‌نین ایلک بیناسی 
  ایلک قالا بیناسی ۷۱۸ – ۷۳۹ حیجری قمری ایللری‌نین آراسیندا علی‌شاه ناظیرلیغی دؤورۆنده تبریزده‌کی علیشاه مسجیدی‌نین حَیَط‌ینده بؤیۆک بیر تۆربه تیکمک مقصدی ایله اینشاء ائدیلمیش‌دیر. اینشاعات اساسیندا دامین چؤکمه‌سی و علیشاهین اؤلۆمۆ ایله بینانین اینشاسی او زامان دایاندیریلدی. ۱۸۰۴–۱۸۲۴–جۆ میلادی ایللرده باش وئرن ایران-روس ساواش‌لاری ساواشلاریندا و ۱۸۵۷–جی میلادی ایلده ایران-اینگیلیس ساواشی‌نین باش وئرمه‌سی ایله بینا و اطراف یئرلری سۆرعت‌له حربی بیر اورقانا چئوریلدی. عباس میرزا‌نین امری ایله تبریز قالاسیندا قاجار ولیعهدی، بیر کازارما، ایران اوردوسو ساواش قرارگاهی و تؤکمه و توْپ فابریکاسی تیکیلدی. هم‌ده قاجار دؤورۆنده عینی اراضی‌ده پرگولا مالیکانه‌سی تیکیلمیش‌دیر. تبریز قالاسی، مۆختلیف قاجار دؤورلرینده شهر قۆلّه‌سی و قالاسی‌نین بیر حیصه‌سی کیمی حربی سورسات انباری کیمی ایستیفاده ائدیلمیش‌دیر.
  
  قایناقلار 
  
   
  
  تبریز 
  تبریز مسجیدلری 
  ایران قالالاری 
  آذربایجان قالالاری 
  تبریز قالالاری 
  تبریز بؤلگه‌سی‌نین تاریخی سارای‌لاری 
  ایران میلّی اثرلری 
  ایران مسجیدلری 
  Buildings and structures completed in the 13th century
  آذربایجان معمارلیغی
  13th-century mosques
  Tourist attractions in Tabriz
  جنوبی آذربایجان قالالاری
  جنوبی آذربایجان معمارلیغی
  جنوبی آذربایجان میلّی اثرلری
  جنوبی آذربایجان مسجیدلری
  آذربایجان مسجیدلری